ภาคผนวก
รายละเอียดเนื้อหาและรูปแบบการมีปฏิสัมพันธ์ของ
สื่อดิจิทัลสถานการณ์จำลองแบบมีปฏิสัมพันธ์ 
ประกอบหนังสือเรียนรายวิชาเพิ่มเติมวิทยาศาสตร์และเทคโนโลยี ฟิสิกส์
ต้นร่าง 4 กระดานเรื่องราวสื่อสถานการณ์จำลองแบบมีปฏิสัมพันธ์
เรื่อง ฟิชชัน
กลุ่มวิชาฟิสิกส์
	ภาพรวมของสื่อ
	


สื่อสถานการณ์จำลองแบบมีปฏิสัมพันธ์เรื่อง ฟิชชัน มีวัตถุประสงค์คือ เพื่อให้นักเรียนเกิดความเข้าใจที่ถูกต้องเกี่ยวกับกระบวนการฟิชชันที่ไม่สามารถสังเกตได้ด้วยตาเปล่า เริ่มตั้งแต่ การที่นิวตรอนเคลื่อนที่ไปพบกับนิวเคลียสของธาตุหนักแล้วถูกจับโดยนิวเคลียสนั้น ส่งผลให้นิวเคลียสไม่เสถียรแล้วแยกออกเป็นนิวเคลียสของธาตุที่เบากว่า พร้อมปลดปล่อยพลังงานและนิวตรอนออกมา 
ผู้เรียนจะได้โต้ตอบกับสื่อโดยสวมบทบาทเป็นผู้ปฏิบัติการทดลอง  สามารถปรับเปลี่ยนตัวแปรสำคัญต่าง ๆ ที่เกี่ยวกับการเกิดฟิชชัน เช่น ระดับความเร็วของนิวตรอน การใช้ตัวหน่วงความเร็วนิวตรอน (moderator)  ระบบจะแสดงผลลัพธ์เป็นตัวเลข  ณ เวลาจริง เช่น ค่าพลังงานที่ปลดปล่อยออกมาจากฟิชชัน เพื่อให้นักเรียนได้สังเกต คำนวณ บันทึก และวิเคราะห์เพื่อสรุปผลและตอบคำถาม 
สื่อดิจิทัลมีการตอบสนองแบบเรียลไทม์ เพื่อกระตุ้นการเรียนรู้ พร้อมเสียงซาวด์เอฟเฟคและเสียงบรรยายความหมายของคำ วัสดุอุปกรณ์ และ คำอธิบายต่าง ๆ ตลอดการใช้งานสื่อ โดยใช้เวลาในการทำกิจกรรมการเรียนรู้ทั้งหมดประมาณ 10 - 15 นาที
	ขอบเขตของสื่อ
	


สื่อการเรียนรู้นี้เป็น สถานการณ์จำลองเชิงโต้ตอบ (Interactive Simulation) ที่ออกแบบมาเพื่อส่งเสริมการเรียนรู้เกี่ยวกับกระบวนการเกิดปฏิกิริยานิวเคลียร์ฟิชชัน โดยครอบคลุมเนื้อหาสำคัญ เกี่ยวกับ กลไกการเกิดฟิชชัน: แสดงแอนิเมชันการปล่อยนิวตรอนไปพบนิวเคลียสเป้าหมาย การแยกออกจากกันของนิวเคลียส และการปลดปล่อยพลังงาน
เพื่อให้ผู้เรียนพัฒนาทักษะกระบวนการทางวิทยาศาสตร์ สื่อชุดนี้ได้บูรณาการเครื่องมือและกิจกรรมดังนี้:
· ระบบคำนวณและตรวจสอบ (Computational Tool & Verification): มีโปรแกรมช่วยคำนวณในตัวเพื่อหาค่าพลังงานที่ปลดปล่อย (Energy Released) และส่วนพร่องมวล (Mass Defect) พร้อมช่องบันทึกคำตอบที่สามารถตรวจสอบความถูกต้องได้ทันที (Instant Feedback)

· การวิเคราะห์ข้อมูล (Data Analysis): มีตารางบันทึกผลการทดลองเสมือนจริง เพื่อให้ผู้เรียนนำข้อมูลมาวิเคราะห์หาความสัมพันธ์ของตัวแปรต่างๆ
· การประเมินผลระหว่างเรียน (Formative Assessment): สอดแทรกคำถามแบบเลือกตอบ (Multiple Choice) เพื่อทดสอบความเข้าใจในแต่ละขั้นตอน พร้อมการให้ผลสะท้อนกลับที่ช่วยในการเรียนรู้ เฉลย และคำอธิบายประกอบ
· กิจกรรมสรุปบทเรียน (Concept Review): กิจกรรมแบบลากและวางคำตอบ (Drag and Drop) ลงในช่องว่างของบทความสรุป เพื่อทบทวนมโนทัศน์ที่สำคัญ (Key Concepts) ทั้งหมด
เมื่อสิ้นสุดกิจกรรมการเรียนรู้ผ่านสื่อนี้ ผู้เรียนจะบรรลุวัตถุประสงค์ดังต่อไปนี้:
1. อธิบายกระบวนการ: ผู้เรียนสามารถลำดับขั้นตอนและระบุปัจจัยสำคัญของการเกิดปฏิกิริยานิวเคลียร์ฟิชชันได้อย่างถูกต้อง
2. คำนวณพลังงาน: ผู้เรียนสามารถประยุกต์ใช้สมการความสัมพันธ์ระหว่างมวลและพลังงาน (E=mc2) เพื่อคำนวณหาค่าพลังงานนิวเคลียร์ที่ปลดปล่อยออกมาจากฟิชชันได้
	หน้าปก
	


รายละเอียด

หน้าปกประกอบด้วยชื่อของสื่อ ชื่อกลุ่มวิชา ชื่อสถาบัน แอนิเมชันแสดงสถานการณ์จำลอง ฟิชชัน ในสื่อ 
ปุ่มกดดู “วัตถุประสงค์ของสื่อ” และ “คำแนะนำการใช้งาน”
ปุ่ม “เริ่ม” ให้เข้าไปใช้งาน

ปุ่ม Interactive

1. ปุ่ม “วัตถุประสงค์ของสื่อ” กดแล้ว จะแสดงกรอบข้อความวัตถุประสงค์ของสื่อ ดังหน้าถัดไป 
2. ปุ่ม “คำแนะนำการใช้งาน” กดแล้ว จะแสดงกรอบข้อความคำแนะนำการใช้งาน ดังหน้าถัดไป
3. ปุ่ม “ข้อมูลทั่วไปเกี่ยวกับสื่อ” กดแล้ว จะแสดงกรอบข้อความข้อมูลทั่วไปเกี่ยวกับสื่อ ดังหน้าถัดไป
4. ปุ่ม “การแก้ไขปัญหาเบื้องต้น” กดแล้ว จะแสดงกรอบข้อความการแก้ไขปัญหาเบื้องต้น ดังหน้าถัดไป
ปุ่ม navigation

1. ปุ่ม “เริ่ม” เพื่อไปสู่หน้าแรกของกิจกรรม
เมื่อกดที่ปุ่ม “วัตถุประสงค์ของสื่อ” จะปรากฏกรอบแสดงข้อความดังนี้ 
วัตถุประสงค์ของสื่อ 
1. เพื่อศึกษาและวิเคราะห์ปัจจัยที่ส่งผลต่อการเกิดฟิชชัน
2. เพื่อประยุกต์ใช้ความสัมพันธ์ระหว่างมวลกับพลังงานในการคำนวณพลังงานนิวเคลียร์ที่ปลดปล่อยออกมาจากฟิชชัน

ส่วน “คำแนะนำการใช้งาน” จะจัดทำเป็นแบบ infographic ซึ่งจะดำเนินการภายหลังที่ได้สตอรี่บอร์ดที่มีการแก้ไขแล้ว
ส่วน “ข้อมูลทั่วไปเกี่ยวกับสื่อ”   เป็นกรอบแสดงรายชื่อคณะผู้จัดทำ คณะบรรณาธิการ ระบบและอุปกรณ์ที่รองรับการใช้งานสื่อฯ รวมทั้งเอกสารอ้างอิงที่ใช้ในการพัฒนาสื่อ ซึ่งจะจัดทำในภายหลัง
ส่วน “การแก้ไขปัญหาเบื้องต้น”  เป็นกรอบแสดงคำแนะนำการใช้งานสื่อบนโทรศัพท์เคลื่อนที่ ในประเด็นการขยายหน้าจอ 
	กิจกรรม ฟิชชันของนิวเคลียส 
	สถานการณ์จำลอง


รายละเอียด

เมื่อนักเรียนกดปุ่มเริ่ม สื่อจะแสดงหน้าแรกของกิจกรรม เป็นการให้ผู้ใช้ได้ศึกษาเกี่ยวกับองค์ประกอบ ปัจจัย และกระบวนการเกิดฟิชชันของนิวเคลียสไอโซโทปกัมมันตรังสี จากการเลือกชนิดไอโซโทปกัมมันตรังสีที่ใช้ทำเชื้อเพลิงนิวเคลียร์ เลือกใช้วัสดุหน่วงความเร็วของนิวตรอน สังเกตการเคลื่อนที่ของนิวตรอนและการจับนิวตรอนโดยนิวเคลียสแล้วทำให้นิวเคลียสไม่เสถียรมากขึ้น จนกระทั่งแยกออกจากกันเป็นนิวเคลียสลูก 2 นิวเคลียสที่มีมวลน้อยกว่า พร้อมปลดปล่อยนิวตรอนและพลังงงานออกมา จากนั้น ผู้ใช้ได้คำนวณหาส่วนพร่องมวลและพลังงานนิวเคลียร์ที่ปลดปล่อยออกมาจากฟิชชัน และบันทึกผลในตาราง

ปุ่ม Interactive

ส่วนแถบด้านบนขวา  
ส่วนแถบด้านบน
1. ปุ่ม       กดแล้ว จะแสดงกรอบคำแนะนำการใช้งาน 
2. ปุ่มรูปลำโพง        กดเพื่อเปิดหรือปิดเสียงบรรยาย
3. ปุ่ม       กดเพื่อขยายให้สื่อแสดงเต็มหน้าจออุปกรณ์ 
ส่วนแสดงสถานการณ์จำลอง
1. ปุ่ม “คำถามสำคัญ” ที่กดแล้ว จะแสดงกรอบคำถามที่กระตุ้นให้ผู้ใช้หาคำตอบผ่านการทำกิจกรรม
2. ปุ่ม “เป้าหมายกิจกรรม” ที่กดแล้ว จะแสดงเป้าหมายที่ผู้ใช้จะต้องทำกิจกรรมให้ครบ เพื่อไปสู่การตอบคำถามท้ายกิจกรรม และสรุปผลการทำกิจกรรม
3. ปุ่มกดหย่อนแท่งบรรจุแหล่งกำเนิดนิวตรอน
4. ปุ่มเลือกหน่วยมวลและพลังงาน
5. ช่องบันทึกตัวเลขมวลก่อนฟิชชันและมวลหลังฟิชชัน
6. ปุ่มกดเปิดตารางบันทึกผลการทำกิจกรรม
7. ปุ่มกดเปิดคำถามท้ายกิจกรรม
ส่วนแถบด้านล่าง
1. ปุ่มเลือกไอโซโทปกัมมันตรังสี
2. ปุ่มเลือกใช้วัสดุหน่วงความเร็วของนิวตรอน
3. ปุ่มคำนวณและช่องบันทึกค่าส่วนพร่องมวล
4. ปุ่มคำนวณและช่องบันทึกค่าพลังงานนิวเคลียร์
5. ปุ่มตรวจคำตอบค่าส่วนพร่องมวลและพลังงานนิวเคลียร์
ปุ่ม navigation 
1. ปุ่มรูปบ้าน        กลับไปยังหน้าปก
	กิจกรรม ฟิชชันของนิวเคลียส 
	สถานการณ์จำลอง


เริ่มต้นกิจกรรม สื่อจะแสดงกรอบให้ผู้ใช้กดดูคำถามสำคัญและเป้าหมายของกิจกรรม โดยแสดงกรอบข้อความพร้อมลูกศรว่า “กดดูคำถามสำคัญ” เมื่อกดแล้ว จะแสดงกรอบข้อความของคำถามสำคัญของกิจกรรมนี้ จากนั้น สื่อจะให้ “กดดูเป้าหมาย” เมื่อกดแล้ว จะแสดงกรอบข้อความระบุเป้าหมายของกิจกรรม ที่ผู้ใช้งานจะต้องปฏิบัติให้ครบเพื่อไปสู่การตอบคำถามท้ายกิจกรรม ทั้ง คำถามสำคัญและเป้าหมาย ของกิจกรรม เป็นดังนี้ 
 
คำถามสำคัญ 

“ปฏิกิริยานิวเคลียร์ฟิชชันเกิดขึ้นได้อย่างไรและมีกระบวนการเป็นอย่างไร” 
เป้าหมาย 
“ปล่อยนิวตรอนไปชนกับนิวเคลียสของไอโซโทปกัมมันตรังสีอย่างน้อย 3 ชนิด เพื่อกระตุ้นให้เกิดฟิชชัน
อย่างน้อยชนิดละ 2 ครั้ง  และทุกครั้ง ให้คำนวณพลังงานนิวเคลียร์ที่ปลดปล่อยออกมาจากฟิชชัน”

	กิจกรรม ฟิชชันของนิวเคลียส 
	สถานการณ์จำลอง


หลังจากดูคำถามสำคัญและเป้าหมายแล้ว สื่อจะให้ผู้ใช้ศึกษาคำศัพท์ที่เป็นคำขีดเส้นใต้และทำเป็นตัวอักษรหนา 
[image: image6.png]



[image: image7.png]. Tototnuuuazo

Tololnudnunzo (radioactive isotopes) Al

(nuclear fuel) iDulalelnUooS Y satiatios auns

TGSUmsns-UTAIRQUENI AU TBUIAUaQUSSIWE

rodeattontat ) || SO | D ttesion o - I+
N O
T e I




เมื่อกดคำขีดเส้นใต้และทำเป็นตัวอักษรหนาแล้ว จะแสดงกรอบข้อความอธิบายความหมายของคำนั้น ๆ ดังนี้ 
แท่งบรรจุแหล่งกำเนิดนิวตรอน
แท่งบรรจุแหล่งกำเนิดนิวตรอน (neutron source) เป็นอุปกรณ์ที่มีลักษณะเป็นแท่งยาวทำจากโลหะปิดผนึก (sealed rod) ภายในบรรจุสารที่ทำหน้าที่ปล่อยนิวตรอนอิสระออกมาเพื่อการกระตุ้นให้เกิดปฏิกิริยานิวเคลียร์ฟิชชันในเครื่องปฏิกรณ์นิวเคลียร์
ไอโซโทปกัมมันตรังสี
ไอโซโทปกัมมันตรังสี (radioactive isotopes) ที่ใช้เป็นเชื้อเพลิงนิวเคลียร์ (nuclear fuel) เป็นไอโซโทปของธาตุหนักที่มีนิวเคลียสไม่เสถียร สามารถได้รับการกระตุ้นให้เกิดปฏิกิริยานิวเคลียร์ฟิชชันและปลดปล่อยพลังงานนิวเคลียร์ออกมาได้ 
วัสดุหน่วงความเร็วของนิวตรอน
วัสดุหน่วงความเร็วนิวตรอน (moderator)  คือ สารที่มีอะตอมมวลน้อย เช่น น้ำ ทำหน้าที่ลดความเร็วของนิวตรอนที่มีความเร็วสูงให้เป็นนิวตรอนที่มีความเร็วต่ำ หรือ นิวตรอนพลังงานต่ำ ทั้งนี้ ในการกระตุ้นให้เกิดปฏิกิริยานิวเคลียร์
ฟิชชัน มีการแบ่งนิวตรอนตามความเร็วที่มาชนนิวเคลียสของไอโซโทปกัมมันตรังสี เป็น 2 ประเภท ได้แก่
1. นิวตรอนที่มีความเร็วต่ำ หรือ thermal neutron เป็นนิวตรอนที่มีความเร็วประมาณ 2.2 กิโลเมตรต่อวินาที หรือประมาณความเร็วของโมเลกุลแก๊สที่อุณหภูมิห้อง พลังงานจลน์ประมาณ 0.025 อิเล็กตรอนโวลต์ 
2. นิวตรอนที่มีความเร็วสูง หรือ fast neutron เป็นนิวตรอนที่มีความเร็วประมาณ 20,000 กิโลเมตรต่อวินาที หรือประมาณ 5% ของความเร็วแสง พลังงานจลน์ประมาณ 1 MeV 
ส่วนพร่องมวล 
ส่วนพร่องมวล (mass defect, (m) ในการเกิดปฏิกิริยานิวเคลียร์ คือ ส่วนของมวลที่แตกต่างระหว่างผลรวมมวลของนิวเคลียสตั้งต้นกับอนุภาคก่อนเกิดปฏิกิริยานิวเคลียร์กับผลรวมมวลของนิวเคลียสใหม่กับอนุภาคอื่น ๆ หลังเกิดปฏิกิริยานิวเคลียร์
พลังงานนิวเคลียร์
พลังงานนิวเคลียร์ (nuclear energy) เป็นพลังงานจากปฏิกิริยานิวเคลียร์ที่อยู่ในรูปของความร้อนและรังสีที่ปลดปล่อยออกมาเมื่อโครงสร้างของนิวเคลียสมีการเปลี่ยนแปลง 
หน่วยของมวลและพลังงาน
ในการคำนวณพลังงานนิวเคลียร์จากความสัมพันธ์ระหว่างมวลและพลังงาน (E = (mc2) นักฟิสิกส์เลือกใช้หน่วย 2 ระบบหลักตามความเหมาะสมของขนาดข้อมูล ดังนี้
1. หน่วยระดับอะตอม (u และ MeV) 
สะดวกในการคำนวณทางฟิสิกส์นิวเคลียร์ เพราะมวลของนิวเคลียสมีขนาดเล็กมากจนการใช้หน่วยกิโลกรัมทำได้ยาก โดย มวล 1 u ประมาณเท่ากับ 1.66(10-27 กิโลกรัม และ พลังงาน 1 MeV ประมาณเท่ากับ 
1.6(10-13 จูล การหาพลังงานจากมวลหาได้โดยพิจารณา มวล 1 u เทียบเท่ากับพลังงานประมาณ 
931.5 MeV
2. ระบบหน่วยระหว่างชาติ (kg และ J)
ใช้สำหรับการคำนวณที่เป็นมาตรฐานสากล หรือเมื่อต้องการเปรียบเทียบกับพลังงานในรูปแบบอื่น (เช่น พลังงานความร้อนหรือพลังงานไฟฟ้า) โดยมวลมีหน่วยเป็นกิโลกรัม (kg) และพลังงานมีหน่วยเป็นจูล (J) การหาพลังงานจากมวลหาได้จากการคูณอัตราเร็วแสงยกกำลังสองในสมการความสัมพันธ์มวลกับพลังงาน 
	กิจกรรม ฟิชชันของนิวเคลียส
	 สถานการณ์จำลอง


รายละเอียด

หลังจากที่ผู้ใช้ทราบคำถามสำคัญของกิจกรรม เป้าหมายของกิจกรรม และคำศัพท์ต่าง ๆ ที่ควรรู้แล้ว ต่อไปจะเริ่มให้ผู้ใช้งานเลือกปรับตัวแปรต่าง ๆ ตามขั้นตอนที่มีกรอบข้อความและลูกศรระบุตามลำดับ โดยเริ่มจากขั้นตอน “กดเลือกไอโซโทปกัมมันตรังสี” โดยสื่อจะแสดงกรอบข้อความพร้อมลูกศรชี้ไปที่ปุ่มที่มีชื่อไอโซโทปกัมมันตรังสีชนิดต่าง ๆ เมื่อกดเลือกไอโซโทปใดไอโซโทปหนึ่งแล้ว สื่อจะแสดงนิวเคลียสของไอโซโทปกัมมันตรังสีชนิดนั้น 1 นิวเคลียส พร้อมชื่อไอโซโทป โดยนิวเคลียสจะมีการสั่น ๆ เล็กน้อย พร้อมกันนี้ จะมีตัวเลขมวลของนิวเคลียสนั้นก่อนฟิชชันตัวอย่างเช่น กรณีเลือก ยูเรเนียม-235 จะแสดงนิวเคลียสที่มีโปรตอน 92 โปรตอนและนิวตรอน 143 นิวตรอน และค่ามวลของยูเรเนียม-235 ในกรอบมวลก่อนฟิชชัน ดังรูป 

	กิจกรรม ฟิชชันของนิวเคลียส
	สถานการณ์จำลอง


รายละเอียด

ลำดับต่อไป กรอบแสดงขั้นตอนจะมีลูกศรชี้ไปที่กรอบเลือกใช้วัสดุหน่วงความเร็วของนิวตรอนพร้อมข้อความ “กดเลือกใช้วัสดุหน่วงความเร็วของนิวตรอน” เมื่อกดแล้ว สื่อจะแสดงปุ่มที่เลือกเป็นสีส้มทึบ โดยถ้าเลือก “น้ำ” พื้นหลังจะเป็นสีฟ้า ถ้าเลือก “ไม่ใช้” พื้นหลังจะยังคงเป็นสีดำ

	กิจกรรม ฟิชชันของนิวเคลียส
	สถานการณ์จำลอง


รายละเอียด

ขั้นตอนต่อมา มีกรอบข้อความพร้อมลูกศรระบุต่อไปว่า “กดเพื่อหย่อนแท่งบรรจุแหล่งกำเนิดนิวตรอน” ซึ่งสื่อจะแสดงการเลื่อนแท่งฯ ลงมา แล้วมีนิวตรอนเคลื่อนที่ออกจากแท่งไป พบกับนิวเคลียส พร้อมกันนี้ ค่ามวลของนิวตรอน ในกรอบ มวลก่อนฟิชชัน จะแสดงค่ามวลนิวตรอน ตามหน่วยที่เลือก เช่น 1.0085665 u

	กิจกรรม ฟิชชันของนิวเคลียส
	สถานการณ์จำลอง


รายละเอียด

กรณีเลือก ยูเรเนียม-235 (U-235)  หรือ พลูโทเนียม-239 (Pu-239)  และเลือกใช้วัสดุหน่วงความเร็วของนิวตรอนเป็น “น้ำ”  นิวตรอนจะถูกจับโดยนิวเคลียส ทำให้นิวเคลียสสั่นมากกว่าเดิม จากนั้น แยกออกเป็นนิวเคลียสที่มีมวลน้อยกว่า 2 นิวเคลียส พร้อมปล่อยนิวตรอนออกมา 2 - 3 นิวตรอน พร้อมกับพลังงานที่เป็นแสงวาบ จากนั้น ทั้งนิวเคลียสลูกจะอยู่ใกล้ ๆ ที่แยกออกจากกัน ส่วนนิวตรอนจะพุ่งออกพ้นหน้าจอไป ดังตัวอย่างรูปด้านล่าง

	กิจกรรม ฟิชชันของนิวเคลียส
	สถานการณ์จำลอง


รายละเอียด

กรณีเลือก ยูเรเนียม-235 (U-235)  แล้วเลือก “ไม่ใช้” วัสดุหน่วงความเร็วของนิวตรอน  นิวตรอนจะพุ่งไปพบนิวเคลียสแล้วกระเจิงออกไป จากนั้น มีกรอบแสดงว่า “ไม่เกิดฟิชชัน สำหรับไอโซโทปชนิดนี้ การไม่ใช้วัสดุหน่วงความเร็วของนิวตรอน อาจทำให้ได้นิวตรอนที่มีความเร็วไม่เหมาะสม ลองเปลี่ยนวิธีดูครับ” แล้วสื่อจะให้ “กดเริ่มใหม่”

	กิจกรรม ฟิชชันของนิวเคลียส
	สถานการณ์จำลอง


รายละเอียด

กรณีเลือกยูเรเนียม-238 หรือ ทอเรียม-232  และเลือกใช้วัสดุหน่วงความเร็วของนิวตรอนเป็น “น้ำ” นิวตรอนจะเคลื่อนที่ไปพบนิวเคลียสแล้วถูกจับไว้ แล้วไม่มีอะไรเกิดขึ้น แล้วสื่อจะแสดงกรอบข้อความ “ไม่เกิดฟิชชัน สำหรับไอโซโทปชนิดนี้ การใช้วัสดุหน่วงความเร็วของนิวตรอน อาจทำให้ได้นิวตรอนที่มีความเร็วไม่เหมาะสม ลองเปลี่ยนวิธีดูครับ” ให้ “กดเริ่มใหม่” 

	กิจกรรม ฟิชชันของนิวเคลียส
	สถานการณ์จำลอง


รายละเอียด

กรณีที่เลือกเงื่อนไขที่ทำให้เกิดฟิชชัน ได้แก่
· เลือก ยูเรเนียม-235 และเลือกใช้ “น้ำ” เป็นวัสดุหน่วงความเร็วของนิวตรอน
· เลือก พลูโทเนียม-239 และเลือกใช้ “น้ำ” เป็นวัสดุหน่วงความเร็วของนิวตรอน
· เลือก ยูเรเนียม-238 และเลือกใช้ “ไม่ใช้” วัสดุหน่วงความเร็วของนิวตรอน
· เลือก ทอเรียม-232  และเลือกใช้ “ไม่ใช้” วัสดุหน่วงความเร็วของนิวตรอน
นิวตรอนที่ปล่อยออกมาจากแท่งบรรจุแหล่งกำเนิด จะมีการเคลื่อนที่ไปชนนิวเคลียสไอโซโทกัมมันตรังสีเริ่มต้นแล้ว จะเกิดการแยกของนิวเคลียส พร้อมปล่อยนิวตรอนออกมา 2 – 3 นิวตรอน โดยนิวเคลียสที่แยกออกมาจะอยู่ใกล้ ๆ จุดที่แยก ส่วนนิวตรอนจะเคลื่อนที่ออกไปจากหน้าจอแล้ว จะมีกรอบขั้นตอนระบุว่า “คำนวณหาส่วนพร่องมวลของฟิชชันนี้ แล้วบันทึกผลเป็นตัวเลขทศนิยม 6 ตำแหน่ง” ซึ่งเมื่อกดปุ่ม “คำนวณ” แล้ว จะมีกรอบช่วยคำนวณส่วนพร่องมวลปรากฏขึ้นมา ให้เลือก “คำนวณด้วยตนเอง” หรือ “ให้โปรแกรมคำนวณ” ดังตัวอย่างกรณี ยูเรเนียม-235 ด้านล่าง

กรณีเลือก “คำนวณด้วยตนเอง” จะต้องคำนวณหาผลต่างระหว่างผลรวมมวลก่อนกับหลังฟิชชันด้วยตนเอง จากนั้น บันทึกค่าที่คำนวณได้ แล้วกดตรวจคำตอบ ถ้าตอบไม่ถูก จะมีเสียงเอฟเฟค “ตี้ดด” แล้วมีกรอบข้อความแจ้งว่า “เกือบจะถูกแล้ว! ลองเช็คดูอีกทีว่าตัวเลขที่ใส่ในการคำนวณถูกต้องทุกตัวหรือเปล่า ตัวเลขค่อนข้างเยอะ ต้องค่อย ๆ คำนวณอย่างระมัดระวัง” ดังตัวอย่างด้านล่างกรณี U-235 ด้านล่าง

ถ้าคำนวณและบันทึกตัวเลขถูก จะมีเครื่องหมายถูก พร้อมเสียงเอฟเฟค ติ๊งต่อง 

เมื่อหาผลรวมมวลของอนุภาคต่าง ๆ ก่อนและหลังฟิชชันได้แล้ว ให้กด “หน้าถัดไป” สื่อจะพาไปหน้าคำนวณส่วนพร่องมวล

เช่นเดียวกัน ถ้าเลือก “คำนวณด้วยตนเอง” จะต้องหาผลต่าง ระหว่างมวลก่อนกับหลังฟิชชันด้วยตนเอง แล้วบันทึกผลคำนวณ จากนั้น กดตรวจคำตอบ ถ้าตอบไม่ถูก จะมีกรอบแจ้งว่า “เกือบจะถูกแล้ว! ลองเช็กดูอีกทีว่าตัวเลขที่ใส่ในการคำนวณถูกต้องทุกตัวหรือเปล่า ตัวเลขค่อนข้างเยอะ ต้องค่อย ๆ คำนวณอย่างระมัดระวัง”

ถ้าตอบถูก จะมีเครื่องหมายถูก และเสียงเอฟเฟ็ค “ติ๊งต่อง” พร้อมีกรอบข้อความให้ “บันทึกค่าส่วนพร่องมวลที่คำนวณได้เป็นเลขทศนิยม 6 ตำแหน่ง”

กรณีเลือก “ให้โปรแกรมคำนวณ” สื่อจะแสดงตัวเลขต่าง ๆ รวมทั้งผลการคำนวณอัตโนมัติ ทั้ง ผลรวมมวลของอนุภาคต่าง ๆ ก่อนเกิดฟิชชัน หลังเกิดฟิชชัน ผลต่างระหว่างผลรวมมวลก่อนกับหลัง ดังตัวอย่างด้านล่างกรณี U-235 ด้านล่าง
[image: image31.png]biseear ittt

-
isseostansusse 1 (TR
Jre—. T

sesousOUAGY 1 R8s





[image: image32.png]Sufingh doundoousafiseld
Guiaunadon 6 cuio





เมื่อได้ค่า “ส่วนพร่องมวล” ที่ถูกต้องแล้ว จะมีกรอบแจ้งใหผู้ใช้งานบันทึกค่าส่วนพร่องมวลลงในช่องว่างด้านล่าง แล้วกดตรวจคำตอบ ถ้าไม่ถูก มีข้อความแจ้งว่า “เกือบจะถูกแล้ว! ลองเช็คดูอีกทีว่าตัวเลขที่ใส่ถูกต้องทุกตัวหรือเปล่า ตัวเลขค่อนข้างเยอะ ต้องค่อย ๆ บันทึกอย่างระมัดระวัง” ถ้าถูก จะมีแสดงกรอบระบุขั้นตอนต่อไปว่า “คำนวณหาพลังงานนิวเคลียร์ที่ปลดปล่อยออกมาจากฟิชชันนี้ แล้วบันทึกผลเป็นตัวเลขทศนิยม 3 ตำแหน่ง” และเมื่อผู้ใช้กดปุ่ม “คำนวณ” แล้ว จะปรากฏกรอบแสดงการคำนวณพลังงานนิวเคลียร์ ดังตัวอย่างด้านล่าง

คำแนะนำการใช้งาน





เป้าหมายของกิจกรรม 





คำถามสำคัญ





เปิด-ปิด เสียงบรรยาย





กลับไปหน้าแรก





ขยายเต็มหน้าจอ





แถบแสดงเวลาที่ผ่านไป

กดไปตอบคำถามและสรุปผล





กดเปิดตารางเพื่อบันทึกผล





มวลอนุภาคต่าง ๆ ก่อนและหลัง�ฟิชชัน





เลือกหน่วย





ปุ่มเริ่มใหม่





กดเลือกชนิดของไอโซโทปกัมมันตรังสี ที่ใช้ทำเชื้อเพลิงนิวเคลียร์

